एक्लेक्टस तोता
एक्लेक्टस तोता (Eclectus parrot), जिसका वैज्ञानिक नाम एक्लेक्टस रोरेटस (Eclectus roratus) है, सोलोमन द्वीपों, सुम्बा, नया गिनी, पूर्वोत्तरी ऑस्ट्रेलिया और मालुकू द्वीपसमूह में मिलने वाली एक तोते की जाति है। इस जाति के तोतों में रंग के आधार पर लैंगिक द्विरूपता दिखती है। इनमें नर का रंग उज्ज्वल हरा और मादा का लाल-जामुनी-नीला होता है। नर और मादा के रूप में इतने अंतर के कारण कई वर्षों तक जीववैज्ञानिकों को भ्रम था की यह तोतों की दो भिन्न जातियाँ हैं।